**186/2016.(VI.9.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat az új egészségügyi alapellátó központ beruházási programjának elfogadására” című előterjesztést és a következő döntést hozta:

1./ A Közgyűlés a tervező által a Közgyűlés számára bemutatott látványterveket az új egészségügyi alapellátó központ megvalósítás vonatkozásában elfogadja.

2./ A Közgyűlés az előterjesztés mellékletében részletezett beruházási programot jóváhagyja azzal, hogy az egészüljön ki a légtechnika biztosításával. A Közgyűlés ennek fedezetét a 2017. évi költségvetésében biztosítja.

3./ A Közgyűlés a beruházási programra tekintettel elhatározza, hogy a Szombathelyi Sportközpont és Sportiskola Nonprofit Kft. a Markusovszky u. 8. szám alatti épületben folytatott tevékenysége költözzön át 2016. október 31. napjáig a Szombathely, Sugár utcai Aréna Savaria épületébe, amely egyúttal a társaság székhelyének módosítását is jelenti.

4./ A Közgyűlés felkéri a Szombathelyi Sportközpont és Sportiskola Nonprofit Kft-t, hogy a 3. pont szerinti átköltözéshez a szükséges intézkedések megtételéről gondoskodjon. A Közgyűlés felkéri a polgármestert, hogy a társaság átköltözése után a társaság alapító okiratának a székhely áthelyezésére vonatkozó módosítását írja alá.

5./ A Közgyűlés felkéri a Polgármestert, hogy a szükséges engedélyek és a kiviteli tervek birtokában haladéktalanul gondoskodjon a kivitelezésre irányuló közbeszerzési eljárás megindításáról.

6./ A Közgyűlés felkéri a Polgármestert, hogy új egészségügyi alapellátó központ parkolási koncepcióját dolgozza ki, majd azt terjessze a Közgyűlés elé.

**Felelős:**  Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

Lakézi Gábor, a Városüzemeltetési Osztály vezetője

 Szakály Szabolcs, a Városfejlesztési Kabinet vezetője)

Rácz Róbert, a Szombathelyi Sportközpont és Sportiskola Nonprofit Kft. ügyvezető igazgatója

Stéger Gábor, a Közgazdasági és Adó Osztály vezetője)

**Határidő:** azonnal (1-2.pontok)

a 2. pontban a forrás biztosítása tekintetében a 2017. évi költségvetés megalkotása

 2016. október 31. (3-4.pontok)

 kiviteli tervek átadását követő 2 hónapon belül (5. pont)

 2016. december 31. (6.pont)